**Nr. 178452/27.03.2018**

**CONTRACT SUBSECVENT nr. ...../……………../....................**

**LA CONTRACTUL – CADRU NR. ...................../............................**

***1. Părţile contractante***

În temeiul art. 7 alin. (5) și art. 19 din Legea nr. 98/2016 privind achizițiile publice, cu modificările și completările ulterioare, conform contractului – cadru nr. ………. din data de ……………, a intervenit prezentul contract subsecvent,

**Între**

**OFICIUL NAŢIONAL AL REGISTRULUI COMERŢULUI**, cu sediul în Bucureşti, B-dul Unirii, nr. 74, bl. J3B, tronson II+III, sector 3, telefon 021.316.08.04, fax 021.316.08.03, înfiinţat în baza O.U.G. nr. 129/2002, având cod de înregistrare fiscală 14942091, cont nr. RO72TREZ7035032XXX011591 deschis la Trezoreria Sector 3, reprezentat prin **Valentina BURDESCU** – **Director General** şi **Georgeta BĂLAN** – **Director Direcția Economică**, în calitate de **Achizitor**, denumire la care ne vom referi în continuare,

**şi**

**.........................................** cu sediul în ......................................., str. ............................, nr. ......................, jud. ............................., telefon: ........................................, fax: ...........................număr de înregistrare în registrul comerţului J......../.............../............................., Cod unic de înregistrare .................................., cont ................................, deschis la Trezoreria .........................................., reprezentată prin **......................................**, având funcția **…………….**, în calitate de **Prestator**, pe de altă parte,

***2. Definiţii***

**2.1.** În prezentul contract următorii termeni vor fi interpretaţi astfel:

a) ***Contract subsecvent*** – prezentul contract şi toate anexele sale;

b) **Ofertă subsecventă** – oferta transmisă de către prestatori în cursul procedurii de reofertare;

c) **Comandă** – Solicitare transmisă prin e-mail, de regulă în intervalul de timp cuprins între desemnarea câștigătorului și semnarea contractului subsecvent;

d) ***Achizitor şi prestator*** – părţile contractante, așa cum sunt denumite în prezentul contract;

e) ***Servicii*** *–* activităţi a căror prestare fac obiectul contractului;

f) ***Tariful de serviciu (TTS)***– valoarea maximă a comisionului pentru prestațiile de servicii, pe care operatorul economic îl va putea percepe pe întreaga durată a acordului – cadru. În scopul respectării principiului transparenței și tratamentului egal al tuturor ofertanților, cuantumul tarifului de serviciu (TS) este menit să acopere cheltuielile pe care operatorii economici le-au efectuat cu prilejul prestării serviciilor în cauză. Astfel, tariful de serviciu trebuie să fie apt a susține prin sine însuși, din punct de vedere economic, activitatea agenților economici, legată de executarea acordului – cadru și a contractelor subsecvente;

g) ***Prețul biletului de avion*** *–* toate costurile pe care achizitorul urmează a le plăti, inclusiv prețul efectiv de achiziție a biletului plătit către compania aeriană, taxele de zbor aferente și valoarea comisionului perceput de prestator pentru prestaţiile de servicii de transport aerian (TT). Nu intră în calculul acestui preț eventualele taxe de anulare sau modificare a biletului, care sunt în sarcina achizitorului;

h) ***Preţul serviciilor de cazare*** *–*toate costurile pe care achizitorul urmează a le plăti pentru asigurarea serviciilor de cazare, inclusiv valoarea comisionului perceput de prestator pentru prestaţiile de servicii de cazare (TH);

i) ***Preţul asigurării medicale*** *–*toate costurile pe care achizitorul urmează a le plăti pentru emiterea asigurărilor medicale, inclusiv valoarea comisionului perceput de prestator pentru prestaţiile de servicii de asigurări medicale (TA);

j) ***Taxele de anulare/modificare*** – eventualele taxe pe care achizitorul le suportă ca urmare a modificării sau anulării unui bilet de avion emis de către prestator;

k) ***Forţa majoră***– reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

l) ***Zi*** – zi calendaristică; ***an*** – 365 de zile.

***3. Interpretare***

**3.1.** În prezentul contract, cu excepţia unei prevederi contrare, cuvintele la forma singular vor include forma de plural şi vice – versa, iar cuvintele de genul masculin vor fi interpretate ca incluzând şi genul feminin şi viceversa acolo unde acest lucru este permis de context.

**3.2.** Termenul “zi” sau “zile” sau orice referire la zile reprezintă zile calendaristice dacă nu se specifică în mod diferit.

**3.3.** Clauzele şi expresiile vor fi interpretate prin raportare la întregul contract.

**CLAUZE OBLIGATORII**

***4. Obiectul contractului***

**4.1.** Obiectul contractului constă în prestarea de servicii de transport aerian internațional, servicii de cazare și asigurare medicală, în termenele şi în conformitate cu obligaţiile asumate prin contractul – cadru nr. ................../..................... şi prezentul contract.

**5. *Preţul contractului şi modalităţi de plată***

**5.1.** (1) Preţul convenit pentru îndeplinirea contractului, plătibil prestatorului de către achizitor, este de **………….. euro.** Preţurile conţin TVA în cazurile prevăzute de lege.

**5.2.** Preţurile unitare sunt detaliate în Anexa 2 la contractul – cadru:

………………………………………………………………….

**5.3.** Plata se va face, prin ordin de plată emis de achizitor, în termen de 30 de zile calculate conform art. 6 din Legea nr. 72/2013.

**5.4.** Plata se va face în lei, la cursul valutar al BNR din ziua trimiterii comenzii ferme prin e-mail, cu privire la serviciile ce fac obiectul contractului subsecvent, semnat în baza ofertei declarate câştigătoare a procedurii de reofertare.

**5.5.** Facturile vor conţine, în mod obligatoriu, elementele precizate în ultimele modificări ale legislaţiei fiscale.

**5.6.** Plata se consideră efectuată la data confirmării debitării contului achizitorului de către trezorerie.

**5.7.** Termenul prevăzut la art. 5.2. va putea fi decalat în situaţia în care nu sunt îndeplinite condiţiile prevăzute la pct. 4 din Normele Metodologice privind angajarea, lichidarea, ordonanţarea şi plata cheltuielilor instituţiilor publice, precum şi organizarea, evidenţa şi raportarea angajamentelor bugetare şi legale aprobate prin Ordinul nr. 1792/2002, din motive independente de autoritatea contractantă, sau în cazul în care apar dispoziţii legale care modifică perioada de plată pentru instituţiile publice.

**6. *Durata contractului***

**6.1.** Contractul intră în vigoare la data de ................................. şi este valabil până la data de ....................................

***7. Documentele contractului***

**7.1.** Documentele contractului sunt:

a) Anexa 1 – Propunerea financiară.

**8. *Obligaţiile prestatorului***

**8.1.** Prestatorul se obligă să respecte toate clauzele contractuale şi cele ale contractului – cadru.

**8.2.** Prestatorul se obligă să respecte toate cerinţele prevăzute în caietul de sarcini şi în ofertă.

**8.3.** Prestatorul se obligă să nu transfere total sau parţial obligaţiile asumate prin contractul – cadru.

**8.4.** Prestatorul desemnat câștigător în etapa de atribuire a contractului subsecvent se obligă să emită și să livreze, în format electronic, biletele de avion, voucherele de cazare și asigurările medicale menționate în oferta declarată câștigătoare, în cantitatea, caracteristicile și în termenele convenite.

**8.5.** Prestatorul desemnaț câștigător se obligă să presteze serviciile în strictă conformitate cu standardele și caracteristicile prevăzute în caietul de sarcini, precum și în invitația de participare la reofertare.

**8.6.** Prestatorul se vor abţine de la orice declaraţie publică privind derularea contractului fără aprobarea prealabilă a achizitorului şi de la a se angaja în orice altă activitate care intră în conflict cu obligaţiile sale faţă de achizitor conform prezentului contract.

**8.7.** Prestatorul se obligă să obţină vizele necesare de intrare în ţările de destinaţie, dacă este cazul.

**8.8.** În cazul în care, în cursul deplasării, o parte importantă din serviciile contractate nu este realizată sau prestatorul constată că nu le va putea realiza, acesta este obligat:

- să ofere achizitorului alternative corespunzătoare în vederea continuării deplasării fără majorarea preţului, respectiv serviciile oferite să fie de aceeaşi calitate şi cantitate;

- să restituie achizitorului sumele ce reprezintă diferenţa dintre serviciile achitate şi cele efectiv prestate în timpul deplasării;

- în cazul în care nu poate oferi alternative corespunzătoare sau achizitorul nu le acceptă din motive întemeiate, să asigure fără costuri suplimentare transportul retur al reprezentantului/reprezentanţilor achizitorului la locul de plecare ori în alt loc agreat de acesta şi, după caz, despăgubirea pentru serviciile neprestate.

**8.9.** Prestatorul are obligația de a executa serviciile de rezervare/emitere de bilete de avion/vouchere de cazare/asigurări medicale prevăzute în contract, cu profesionalismul şi promptitudinea cuvenite angajamentului asumat.

***9. Obligaţiile achizitorului***

**9.1.** Achizitorul se obligă să respecte toate clauzele contractuale şi cele ale contractului – cadru.

**9.2.** Achizitorul se obligă să achite contravaloarea serviciilor prestate de prestator.

**9.3.** Achizitorul se obligă să recepţioneze biletele de avion, voucherele de cazare și asigurările medicale de îndată ce îi sunt furnizate în format electronic, pe adresa de e-mail comunicată.

**9.4.** Achizitorul va verifica modul de prestare a serviciilor pentru a stabili conformitatea lor cu prevederile contractului – cadru și anexele acestuia (propunerea tehnică și caietul de sarcini).

**9.5.** Achizitorul poate solicita prestatorului rapoarte, inclusiv în format electronic, cu privire la prestaţiile care fac obiectului contractului.

***10.* *Sancţiuni pentru neîndeplinirea culpabilă a obligaţiilor***

**10.1.** În cazul în care, din vina sa exclusivă, prestatorul nu reuşește să-şi execute obligaţiile asumate prin contractul subsecvent, atunci achizitorul are dreptul de a deduce din preţul contractului subsecvent, ca penalităţi, o sumă echivalentă cu o cotă procentuală de 0,1% din valoarea contractului, pentru fiecare zi de întârziere, calculate de la data scadenţei şi până la îndeplinirea integrală a obligaţiei.

**10.2.** În cazul în care achizitorul nu onorează facturile în termenul prevăzut la art. 5.3., cu excepţia situaţiilor prevăzute la art. 5.4., prestatorul are dreptul de a percepe penalităţi de 0,1% din valoarea facturilor neachitate, pentru fiecare zi de întârziere, până la încasarea efectivă a sumei.

**10.3.** Prestatorii vor suporta orice costuri suplimentare cauzate de neîndeplinirea de către acesta a obligaţiilor prevăzute la art. 8.8., precum și orice alte obligații asumate prin contractul – cadru sau asumate prin depunerea ofertei.

**10.4.** În situaţia prevăzută la art. 12.15., dacă biletul sau voucherul au fost deja emise, achizitorul poate restitui biletele de transport şi voucherele neutilizate, urmând să i se restituie contravaloarea acestora, şi va datora penalităţi numai dacă din documentele justificative prezentate de prestator rezultă în mod neîndoielnic că a efectuat plata către parteneri (compania aeriană sau unitatea hotelieră) şi că a fost depăşită perioada limită de emitere indicată de companie/hotel. În situaţia aplicării de penalităţi, prestatorul se obligă să perceapă cea mai mică valoare posibilă a acestora. Taxele de aeroport şi securitate și taxele de hotel se vor restitui integral.

**10.5.** În cazul în care achizitorul este nemulţumit de serviciile prestate, acesta va întocmi o sesizare în scris cu privire la deficienţele constatate la faţa locului, legate de realizarea pachetului de servicii de transport şi cazare, care va fi transmisă prompt prestatorului, acesta urmând să ia imediat măsurile corespunzătoare pentru soluţionarea acesteia.

**10.6.** În cazul în care neîndeplinirea sau îndeplinirea necorespunzătoare a obligaţiilor contractuale asumate de către prestator au ca rezultat imposibilitatea de participare a achizitorului la întâlniri/consfătuiri importante sau alte asemenea situaţii, fiind, astfel, afectată imaginea instituţiei, prestatorul va fi obligat la plata de daune – interese.

**10.7.** În orice situaţie în care achizitorul este îndreptăţit la despăgubiri, poate reţine aceste despăgubiri din orice sume datorate prestatorului.

**CLAUZE SPECIFICE**

***11. Garanţia de bună execuţie a contractului***

**11.1.** Nu se solicită garanție de bună execuție în baza art. 39 alin (2) din H.G. nr. 395/2016.

***12. Condiții de prestare a serviciilor***

**12.1.** Prestatorul se angajează să soluționeze toate solicitările de călătorie/deplasare cu avionul în străinătate (clasa, categoria, ruta), precum şi de cazare în străinătate (hoteluri de 3 sau 4 stele, mic dejun inclus, alte facilităţi acordate) în funcţie de necesităţile achizitorului. Achizitorul, în cazuri excepţionale, poate preciza în invitaţia de participare (ce se va transmite tuturor semnatarilor contractului – cadru) pentru încheierea contractului subsecvent, categoria și/sau denumirea unității hoteliere și/sau cursa aeriană, precum și dacă zborul va fi cu sau fără escală.

**12.2.** Prestatorul se obligă să obţină vizele necesare de intrare în ţările de destinaţie, dacă este cazul.

**12.3.** Achizitorul nu va depune garanţii hoteliere la data de începere a cazării, aceasta fiind în sarcina prestatorului. În cazul în care delegaţia achizitorului utilizează serviciile aferente garanţiilor, acesta va suporta plăţile corespunzătoare la data încheierii formalităţilor de cazare, în vederea eliberării garanţiei către prestator.

**12.4.** Prestatorul se obligă să pună la dispoziţia reprezentanţilor achizitorului care efectuează deplasările asigurările medicale aferente perioadei deplasării.

**12.5.** Prestatorul trebuie să asigure deplasarea, de regulă, prin curse aeriene directe, pentru acele destinaţii unde companiile aeriene operează direct la/de la Bucureşti. Achizitorul va utiliza şi curse indirecte, în cazul în care nu există curse directe, acestea sunt anulate, sau orarul curselor nu corespunde necesităţilor achizitorului. În cazul curselor indirecte, cu maxim o escală, aceasta nu trebuie să depăşească 4 ore între zboruri, dar este obligatoriu să asigure timpul necesar schimbării avioanelor, ţinând cont de situaţiile neprevăzute care pot să apară (situaţii care nu ţin de voinţa delegaţiei achizitorului). Soluţiile oferite de prestator trebuie să reprezinte cea mai convenabilă şi rapidă modalitate de deplasare. Biletele de avion se vor emite de regulă, prin intermediul sistemului I.A.T.A., cu ajutorul sistemelor electronice de tip GDS (global distribution system - sistem computerizat de rezervări).

**12.6.** Cazarea va fi într-un perimetru rezonabil faţă de destinaţia finală a persoanelor care efectuează deplasarea (pe o rază de maxim 5 km faţă de adresa de destinaţie).

**12.7.** La solicitarea achizitorului, prestatorul trebuie să asigure şi/sau să acorde asistenţă şi informaţii pentru identificarea opţiunilor de transfer de la/la aeroport la locul de cazare/destinaţie.Nu se acceptă efectuarea deplasărilor pentru cazul unui grup cu aceeaşi destinaţie cu avioane/pe rute diferite, nici cazarea în locaţii diferite.

**12.8.** Prestatorul se obligă să furnizeze numere de telefon pentru asistenţa de urgenţă, precum şi o persoană de contact desemnată în relaţia cu Oficiul Naţional al Registrului Comerţului (conform art. 12.13), astfel încât să se poată rezolva situaţiile neprevăzute, eventualele urgențe ce pot apărea în perioada derulării contractului. Asistenţa pentru situaţiile neprevăzute, urgenţe va fi acordată 24 ore din 24, 7 zile din 7.

**12.9.** În cazul anulării unor curse sau altor situaţii neprevăzute, prestatorul se obligă să găsească variante alternative de transport, în cel mai scurt timp posibil, astfel încât reprezentanţii instituţiei să ajungă/revină la/de la locul şi data solicitate în comandă. De asemenea, dacă în situaţiile de mai sus, este imposibilă respectarea datei de începere a cazării, prestatorul se obligă să anunţe unitatea de cazare la care a făcut rezervare, astfel încât achizitorul să nu fie supus la plata de penalităţi. Orice costuri suplimentare cauzate de neîndeplinirea de către prestator a obligaţiilor menţionate mai sus vor fi suportate de către acesta din urmă.

**12.10.** Prestatorul se obligă să furnizeze gratuit informaţii turistice cu privire la ţările în care urmează să fie efectuată deplasarea şi să pună la dispoziţia achizitorului hărţile şi ghidurile localităţilor în care se face deplasarea, felul şi orarul principalelor mijloace de transport, reţeaua principalelor instituţii publice etc.

**12.11.** Prestatorul se obligă să întocmească și să păstreze documentaţia privind operaţiunile şi evidenţele primare şi financiar – contabile care se referă la relaţia cu achizitorul. Întreaga documentaţie va fi pusă la dispoziţia achizitorului, la cererea acestuia. De asemenea, în scopul evaluării serviciilor de transport aerian de călători realizate pe durata de valabilitate a contractelor subsecvente, la cererea expresă a achizitorului, se vor furniza rapoarte și rezumate lunare, detaliate, inclusiv în format electronic, cu privire la totalitatea prestațiilor (tranzacțiilor) efectuate pe destinații, tarife oficiale și speciale aplicate, modalități de transport.

**12.12.** Prestatorul se obligă să aloce minim 1 persoană responsabilă pentru derularea contractului, pentru îndeplinirea în bune condiţii a tuturor solicitărilor.

**12.13.** Prestatorul are obligaţia de a deţine Poliţa de asigurare privind rambursarea cheltuielilor de repatriere şi/sau a sumelor achitate de turist, în cazul insolvabilităţii sau falimentului agenţiei de turism în termen de valabilitate, emisă în condiţiile prevăzute de legislația aplicabilă în vigoare și de a o depune la sediul ONRC în termen de maxim 5 zile de la data semnării contractului – cadru.

**12.14.** Reofertarea în vederea încheierii contractelor subsecvente se va realiza după cum urmează:

**12.14.1.** La reluarea competiției, va fi aplicat criteriul de atribuire „cel mai mic preț pentru serviciile de transport aerian, cazare și asigurări medicale solicitate”, iar dacă se solicită mai multe bilete de avion, cazări și asigurări medicale prin aceeași invitație de participare la reofertare, criteriul va fi cel mai mic preț total aferent tuturor biletelor de avion, cazărilor și asigurărilor medicale solicitate. Acest preț va include toate costurile pe care achizitorul urmează să le plătească, respectiv prețul efectiv de achiziție a biletului plătit către compania aeriană, taxele de zbor aferente, prețul efectiv al cazării, prețul efectiv al asigurărilor medicale și tariful de servicii (TTS) perceput de către prestator. Nu intră în calculul acestui preț eventualele taxe de modificare/anulare a biletului, care sunt în sarcina achizitorului.

**12.14.2.** La reluarea competiției, valoarea maximă a TTS ofertată la momentul elaborării propunerilor financiare pentru încheierea contractului – cadru, va putea fi îmbunătățită în sensul diminuării acesteia. Ofertele care prezintă o taxă de servicii (TTS) mai mare decât valoarea maximă ofertată la încheierea contractului – cadru vor fi respinse ca neconforme.

**12.14.3.** Achizitorul va transmite prestatorului o invitaţie de participare la reofertare, prin e-mail, privind deplasarea ce urmează a fi efectuată, cu minim 3 zile lucrătoare înainte de data deplasării. Pentru deplasări neprevăzute, impuse de desfăşurarea evenimentelor pe plan internaţional, solicitarea se va transmite cu minim 48 ore înainte de data deplasării, sau, în situaţii deosebite, în aceeaşi zi.

**12.14.4** Transmiterea comenzii ferme se va face concomitent cu transmiterea comunicării rezultatului reofertării/sau în termen de o zi de la aceasta dată.

**12.14.5.** În urma primirii comenzii ferme, prestatorul va efectua rezervările respective și vatransmite achizitorului biletele de transport aerian și voucherul de cazare, precum şi asigurarea medicală, de regulă, cel mai târziu cu 24 de ore înainte de ora plecării, în format electronic, la adresa de e-mail stabilită. Acest termen se va diminua după caz, în situațiile urgente.

**12.15.** În cazul modificării datelor de deplasare sau anulării acesteia, achizitorul poate solicita modificarea perioadei deplasării sau anularea acesteia. În cazul în care deplasarea este modificată sau anulată, prestatorul va fi înştiinţat în cel mai scurt timp pentru refacerea rezervărilor, respectiv anularea acestora, iar în cazul în care biletul şi/sau voucherul au/a fost deja emise/emis, va fi înştiinţat pentru reprogramarea/anularea acestora (înştiinţările de reprogramare/anulare se vor comunica pentru operativitate prin telefon şi ulterior în scris). De asemenea, în cazul modificării/anulării deplasării, prestatorul va lua toate măsurile posibile în vederea minimizării costurilor achizitorului, pentru a servi în cel mai bun mod interesele acesteia.

**12.16.** Prestatorul îşi asumă obligaţia de a opera orice modificare privind înlocuirea/anularea numelor participanţilor, fără modificarea tarifului, până cu maxim 3 zile înainte de data efectuării deplasării, fără penalităţi.

**12.17.** Obligațiile de mai sus trebuie respectate atâta timp cât nu contravin regulilor impuse de companiile aeriene și/sau hoteliere, cu condiția prezentării de către prestator a documentelor doveditoare în acest sens. Prestatorul are obligația de a prezenta regulile impuse de companiile aeriene și/sau hoteliere în cazul modificării/anulării, la data depunerii ofertei cu ocazia atribuirii fiecărui contract subsecvent.

**12.18.** Prestatorul se obligă să ia toate măsurile posibile în vederea minimalizării costurilor achizitorului, pentru a servi în cel mai bun mod interesele acesteia.

**12.19.** Prestatorul trebuie să soluţioneze orice solicitare a achizitorului privind transportul şi cazarea (inclusiv asigurarea de sănătate), în condiţii optime şi pentru alte destinaţii care nu au fost prevăzute în documentaţia de atribuire şi în aceleaşi condiţii prevăzute în caietul de sarcini.

**12.20.** La cererea reprezentanților achizitorului se vor prezenta documentele prestatorului de servicii care conțin informații financiare detaliate (AGENT COUPON, factura IATA – BSP etc.), în scopul verificării corectitudinii modului de derulare a contractelor. Achizitorul va proceda la verificarea documentelor prezentate și ulterior verificării, va achita contravaloarea serviciilor prestate.

 ***13. Subcontractanţi***

**13.1.** Prestatorul are obligaţia de a încheia contracte cu subcontractantul desemnat, în aceleaşi condiţii în care el a semnat contractul cu achizitorul.

**13.2.** (1) Prestatorul are obligaţia de a prezenta la încheierea contractului toate contractele încheiate cu subcontractanții desemnați.

(2) Lista subcontractanților cuprinzând datele de identificare (nr. de înregistrare la registrul comerţului, denumire, adresă poştală, nr. de telefon și fax ), precum şi contractele încheiate cu aceștia se constituie în anexe la prezentul contract. Contractele de subcontractare vor conţine, obligatoriu, cel puţin următoarele elemente:

a) activităţile ce urmează a fi subcontractate;

b) numele, datele de contact, reprezentanţii legali ai subcontractanţilor;

c) valoarea aferentă prestaţiilor subcontractanţilor.

**13.3.** (1) Prestatorul are obligaţia de a notifica achizitorului orice modificări ale informaţiilor prevăzute la art. 13.2. alin. (2) pe durata contractului de achiziţie publică.

(2) Prestatorul poate avea inițiativa schimbării unui subcontractant numai dacă acesta nu a îndeplinit partea sa din contract. Schimbarea subcontractantului nu va modifica preţul contractului şi va fi notificată achizitorului.

(3) În cazul în care un contract de subcontractare este denunţat unilateral/reziliat de către una din părţi, prestatorul are obligaţia de a prelua partea/părţile din contract aferente activităţii subcontractate sau de a înlocui acest subcontractant cu un nou subcontractant.

**13.4.** (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator pentru modul în care îndeplineşte partea sa din contract.

(3) Prestatorul are dreptul de a pretinde daune – interese subcontractantului, dacă acesta nu îndeplinește partea sa din contract.

**13.5.** Prestatorul se obligă să cesioneze achizitorului dreptul de a urmări orice pretenție la daune pe care ar putea să o aibă împotriva subcontractantului, în situația în care acesta nu își respectă obligaţiile asumate prin contractul de subcontractare.

**13.6.** (1) Autoritatea contractantă efectuează plăţi corespunzătoare părţii/părţilor din contract îndeplinite de către subcontractanţi, dacă aceştia solicită, pentru serviciile prestate contractantului potrivit contractului de subcontractare încheiat între aceștia, în conformitate cu dispoziţiile legale aplicabile, dacă natura contractului permite acest lucru şi dacă subcontractanţii propuşi şi-au exprimat în scris opţiunea în acest sens.

(2) Autoritatea contractantă efectuează plăţile directe către subcontractanţi doar atunci când prestaţia acestora este confirmată prin documente agreate de toate cele 3 (trei) părţi, respectiv autoritate contractantă, prestator şi subcontractant sau prin documente agreate de autoritatea contractantă şi subcontractant atunci când, în mod nejustificat, prestatorul blochează confirmarea executării obligaţiilor asumate de subcontractant.

(3) În situația prevăzută la alin. (2) operează de drept transferul obligaţiilor de plată către subcontractanţi pentru partea/părţile din contract aferente acestora, în momentul în care a fost confirmată îndeplinirea obligaţiilor asumate prin contractul de subcontractare.

**13.7.** Dispoziţiile privind plata directă către subcontractanți nu diminuează răspunderea prestatorului în ceea ce priveşte modul de îndeplinire a prezentului contract de achiziţie publică.

**13.8.** (1)Prestatorul are dreptul de a implica noi subcontractanţi, pe durata executării contractului de achiziţie publică, cu condiţia ca nominalizarea acestora să nu reprezinte o modificare substanţială a contractului de achiziţie publică, în condiţiile art. 221 din Legea nr. 98/2016.

(2)În situaţia prevăzută la alin. (1), prestatorul va transmite achizitorului informaţiile prevăzute la art. 13.2. alin. (2) şi va obţine acordul acestuia privind eventualii noi subcontractanţi implicaţi ulterior în executarea contractului.

(3) Atunci când înlocuirea sau introducerea unor noi subcontractanţi are loc după atribuirea contractului, aceştia transmit certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţii lor de implicare în contractul care urmează să fie îndeplinit.

 ***14. Modificarea și încetarea contractului***

**14.1.**Modificarea prezentului contract se poate realiza cu respectarea condițiilor corespunzătoare, prevăzute la art. 221 din Legea nr. 98/2016. Achizitorul are dreptul de a denunța unilateral contractul în cazul în care prestatorul nu înțelege să respecte prevederile legale privind modificarea contractelor.

**14.2.**Prezentul contract încetează în următoarele situaţii:

a) prin ajungerea la termenul de finalizare;

b) prin acordul părţilor;

c) reziliere, conform prevederilor art. 14.3;

d) caz de forţă majoră în situaţia prevăzută la art. 18.

**14.3.**Achizitorul îşi rezervă dreptul de a rezilia prezentul contract şi, implicit, parţial/în întregime contractul – cadru, în oricare din următoarele situaţii:

a) în cazul în care se înregistrează trei procese – verbale de recepţie, pe perioada derulării contractului, în care au fost consemnate nereguli cu privire la modul de îndeplinire a contractului subsecvent, iar acestea nu au fost remediate în termenul prevăzut;

b) în cazul în care achizitorul a transmis, prin fax, e-mail sau poştă, cel puţin două notificări cu privire la neîndeplinirea de către prestator a obligaţiilor asumate, neconformităţile nefiind remediate în termenul stabilit prin notificare;

c) în situaţia în care prestatorul nu mai are capacitatea de a presta serviciile ce fac obiectul contractului din culpa sa, caz în care va suporta diferenţa dintre valoarea serviciilor ce urmau a fi prestate până la finalizarea contractului – cadru şi valoarea acestor servicii pe care achizitorul va fi obligat să le achiziţioneze de la alt prestator, precum şi orice alt prejudiciu produs achizitorului.

**14.4.**Achizitorul îşi rezervă dreptul de a solicita denunţarea contractului subsecvent aflat în derulare şi, implicit parţial/în întregime contractul – cadru, prin notificare transmisă administratorului judiciar/lichidatorului în situaţia în care prestatorul a intrat în insolvență, în condiţiile stabilite de Legea nr. 85/2014, fără ca denunţarea să prejudicieze sau să afecteze dreptul la acţiune sau despăgubire pentru achizitor, cu respectarea prevederilor art. 167 alin. (1) lit. b) și alin. (2) din Legea nr. 98/2016.

**14.5.**Încetarea contractului în oricare din situaţiile menţionate la art. 14.2. nu va avea nici un efect asupra obligaţiilor deja scadente între Părţi.

**14.6.**Cazuri specifice de încetare a contractului de achiziţie publică: Fără a aduce atingere dispoziţiilor dreptului comun privind încetarea contractelor sau dreptului autorităţii contractante de a solicita constatarea nulităţii absolute a contractului de achiziţie publică, în conformitate cu dispoziţiile dreptului comun, achizitorul are dreptul de a denunţa unilateral contractul de achiziţie publică în perioada de valabilitate a acestuia în una dintre următoarele situaţii:

a) prestatorul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164 – 167 din Legea nr. 98/2016;

b) contractul nu ar fi trebuit să fie atribuit prestatorului, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

 ***15. Confidenţialitatea contractului***

**15.1.** Fără a aduce atingere execuţiei prezentului contract, achizitorul are obligaţia de a asigura garantarea protejării acelor informaţii pe care prestatorul le precizează ca fiind confidenţiale, în măsura în care, în mod obiectiv, dezvăluirea acestor informaţii ar prejudicia interesele legitime ale acestuia, în special în ceea ce privește secretul comercial și proprietatea intelectuală.

**15.2.** Dispoziţiile art. 15.1. se aplică în mod corespunzător şi prestatorului.

 ***16. Amendamente***

**16.1.** Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional.

 ***17. Cesiunea***

**17.1.** Prestatorul poate cesiona creanțele născute din acest contract (drepturile financiare), în condiţiile prevăzute de dispoziţiile Codului Civil şi ale art. 61 din O.U.G. nr. 146/2002, republicată, cu modificările şi completările ulterioare, obligațiile născute rămânând în sarcina părților contractante, astfel cum au fost stipulate şi asumate inițial.

**17.2.** Solicitările de plată către terţi pot fi onorate numai după operarea unei cesiuni în condiţiile art. 17.1.

 ***18. Forţa majoră***

**18.1.** Forţa majoră este avizată de Camera de Comerţ și Industrie competentă.

**18.2.** Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**18.3.** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**18.4.** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**18.5.** Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilaltepărţi încetarea de plin drept a prezentului contract, fără ca vreuna din părţi să poată pretinde celeilalte daune – interese.

 ***19. Soluţionarea litigiilor***

**19.1.** Documentaţia de atribuire elaborată de achizitor şi oferta emisă de prestator, vor servi interpretării contractului în caz de divergenţă.

**19.2.** Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

**19.3.** Dacă, după 15 de zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecătoreşti competente de la sediul achizitorului.

 ***20. Limba care guvernează contractul***

**20.1.** Limba care guvernează contractul este limba română.

 ***21. Comunicări***

**21.1.** Orice comunicare între părţi, referitoare la îndeplinirea prezentului contract subsecvent, trebuie să fie transmisă în scris, prin mijloace electronice de comunicare, sau ca excepţie, prin intermediul serviciilor poştale, fax, cu condiţia confirmării în scris a primirii comunicării.

**21.2.** Orice document scris trebuie înregistrat atât în momentul transmiterii, cât şi în momentul primirii.

**21.3.** În accepţiunea părţilor contractante, orice comunicare adresată de una dintre acestea celeilalte, este valabil îndeplinită dacă va fi transmisă la adresele menţionate în partea introductivă a prezentului contract subsecvent.

**21.4.** În cazul în care comunicarea se face pe cale poştală, ea va fi transmisă prin scrisoare recomandată, cu confirmare de primire şi se consideră primită la data menţionată pe confirmarea de la oficiul primitor.

**21.5.** Dacă confirmarea se transmite prin fax sau e-mail în zile nelucrătoare, ea se consideră primită în prima zi lucrătoare după cea în care a fost expediată.

 ***22. Legea aplicabilă contractului***

**22.1.** Contractul va fi interpretat conform legilor din România.

**23. Dispoziții finale**

**23.1.** Responsabilii cu derularea contractului subsecvent din partea achizitorului este **……………**, tel. **………….**, e-mail: **…………………….**.

**23.2.** Responsabilul cu derularea contractului subsecvent din partea prestatorului este ………………, tel ………….., e-mail …………….

**23.3.** O copie a prezentului contract subsecvent va fi comunicată, prin e-mail, oficiilor registrului comerțului de pe lângă tribunalele ……………….., conducerea acestora urmând să întreprindă toate demersurile în vederea punerii în aplicare a clauzelor contractuale.

Prezentul contract conţine ……. pagini, la care se adaugă documentele contractului, astfel cum sunt prevăzute la art. 7 şi a fost încheiat astăzi ……………….., în ….. exemplare cu valoare juridică egală, din care unul pentru Achizitor şi unul pentru Prestator.

 **ACHIZITOR PRESTATOR**

**Viză de legalitate Viză CFP**